Številka: 110-47/2024-3150-1

Datum: 11. 6. 2024

Na podlagi 7. odstavka 57. člena in 58. člena, skladno z 59. členom Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb; v nadaljevanju: ZJU)Ministrstvo za digitalno preobrazbo objavlja javni natečaj za zasedbo prostega uradniškega položajnega delovnega mesta za nedoločen čas s polnim delovnim časom s šest (6) mesečnim poskusnim delom

**Vodja službe - notranji revizor, šifra DM 412, v Službi za notranjo revizijo**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano visokošolsko univerzitetno izobraževanje (prejšnje) / visokošolska univerzitetna izobrazba (prejšnja) oz. specialistično izobraževanje po visokošolski izobrazbi (prejšnje) / specializacija po visokošolski strokovni izobrazbi (prejšnja) oz. magistrsko izobraževanje po visokošolski strokovni izobrazbi (prejšnje) / magisterij po visokošolski strokovni izobrazbi (prejšnja) oz. magistrsko izobraževanje (druga bolonjska stopnja) / magistrska izobrazba (druga bolonjska stopnja);
* najmanj 7 let delovnih izkušenj,
* opravljeno obvezno usposabljanje za imenovanje v naziv,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
* opravljen izpit za državnega notranjega revizorja ali preizkušenega državnega notranjega

revizorja.

Naloge delovnega mesta:

* vodenje službe za notranjo revizijo,
* načrtovanje, organiziranje, usmerjanje in nadzorovanje opravljanja dela v službi,
* opravljanje drugih najzahtevnejših nalog,
* vsakoletna priprava revizijske ocene tveganosti ministrstva in organa v sestavi,
* strateško in letno načrtovanje revizijskih in ostalih aktivnosti službe,
* določanje revizijskih ciljev na osnovi tveganosti in ciljev ministrstva, organa v sestavi ter določanje revizijskih metod,
* izvajanje notranje revizijskih pregledov in sodelovanje oziroma nadzor nad izvajanjem le teh tako v okviru službe kot tudi v primeru najema zunanjih izvajalcev notranjega revidiranja,
* priprava, odobritev in potrditev končnih revizijskih poročil s priporočili vodstvu za izboljšanje,
* predstavitev revizijskih ugotovitev in priporočil predstojniku in po potrebi drugim deležnikom,
* spremljanje in presoja zadovoljivosti izvrševanja ukrepov predstojnika ter po potrebi načrtovanje in uvedba ponovnih notranje revizijskih pregledov,
* izvajanje sprotnega svetovanja, svetovalnih nalog in obsežnih svetovalnih projektov po naročilu zainteresiranih deležnikov oziroma odgovornih oseb,
* priprava in spremljanje realizacije načrta usposabljanja in izobraževanja za zaposlene v službi,
* spremljanje predpisov s področja dela službe in revidirancev ter skrb za nenehno strokovno izpopolnjevanje,
* priprava programa kakovosti delovanja službe, periodično spremljanje njegovega izvajanja ter sprejem ukrepov za izboljšanje delovanja službe,
* priprava medletnih in letnih poročil predstojniku, Uradu RS za nadzor proračuna in po potrebi drugim relevantnim deležnikom,
* sodelovanje in koordiniranje aktivnosti z Uradom RS za nadzor proračuna ter drugimi zunanjimi nadzornimi institucijami.

Na podlagi petega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. [58/03](http://www.uradni-list.si/1/objava.jsp?sop=2003-01-2931), s spremembami in dopolnitvami) se zahtevane delovne izkušnje skrajšajo za eno tretjino, v primeru, da ima kandidat magisterij znanosti, doktorat oziroma zaključen specialistični študij.

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv. V kolikor izbrani kandidat le-tega nima opravljenega, ga bo moral opraviti, v skladu s prvim odstavkom 89. člena ZJU, najkasneje v enem letu od sklenitve delovnega razmerja.

Izbrani kandidat bo delo na delovnem mestu vodja službe - notranji revizor opravljal v nazivu sekretar. Z izbranim kandidatom bo sklenjeno delovno razmerje za nedoločen čas s polnim delovnim časom, pod posebnim pogojem, to je uspešno zaključeni šestmesečni poskusni dobi.

Izbrani kandidat bo delo opravljal v prostorih Ministrstva za digitalno preobrazbo, Davčna ulica 1, Ljubljana.

V skladu z 61.a členom ZJU, se v izbirni postopek ne uvrsti kandidat, ki ne izpolnjuje natečajnih pogojev. Prepozno prispele vloge se ne uvrstijo v izbirni postopek.

V izbirnem postopku se bo strokovna usposobljenost kandidatov presojala na podlagi navedb v prijavnem obrazcu, priloženih pisnih izjavah in drugih dokazil, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Prijava mora vsebovati:

* pisno izjavo kandidata o izpolnjevanju pogojev glede zahtevane stopnje izobrazbe, iz katere mora biti razvidna stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena;
* pisno izjavo kandidata o vseh dosedanjih zaposlitvah, v kateri kandidat navede datum sklenitve (dan, mesec in leto) in datum prekinitve (dan, mesec in leto) delovnega razmerja pri posameznemu delodajalcu, ter kratko opiše delo, ki ga je opravljal pri tem delodajalcu;
* pisno izjavo kandidata o zahtevani stopnji oz. izobrazbe na delovnih mestih na katerih je opravljal delo pri posameznem delodajalcu;
* pisno izjavo kandidata, v kateri izjavlja da je državljan Republike Slovenije, da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojena na nepogojno kazen zapora v trajanju več kot šest mesecev, ter da zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
* pisno izjavo kandidata o opravljenem obveznem usposabljanju za imenovanje v naziv (v kolikor ga kandidat ima);
* pisno izjavo kandidata o opravljenem izpitu za državnega notranjega revizorja ali preizkušenega državnega notranjega revizorja;
* soglasje kandidata, da za namen tega natečajnega postopka dovoljuje da kadrovska služba Ministrstva za digitalno preobrazbo pridobi podatke iz uradnih evidenc. V primeru da kandidat z vpogledom iz uradnih evidenc ne soglaša bo moral sam predložiti ustrezna dokazila.

Kandidati za razpisano prosto uradniško položajno delovno mesto vložijo prijavo na obrazcu »**prijavni obrazec«**, ki je priloga objavi tega javnega natečaja. Zaželeno je, da je prijavnemu obrazcu priložen tudi kratek življenjepis kjer kandidat poleg formalne izobrazbe navede tudi druga znanja in veščine, ki jih je pridobil.

Kandidat vloži prijavo v pisni obliki, ki jo pošlje v zaprti ovojnici z označbo: »Za javni natečaj delovnega mesta Vodja službe – notranji revizor, šifra DM 412, v Službi za notranjo revizijo v Ministrstvu za digitalno preobrazbo, pod zap. številko »**110-47/2024-3150**« na naslov Ministrstvo za digitalno preobrazbo, Davčna ulica 1, 1000 Ljubljana. Prijava je možna v roku 15 dni od dneva objave. Za pisno obliko prijave se šteje tudi elektronska oblika, poslana na elektronski naslov: gp.mdp@gov.si, pri čemer veljavnost prijave ni pogojena z elektronskim podpisom.

**Prijavni obrazec je obvezna sestavina prijavne vloge posameznega kandidata.**

Obvestilo o končanem javnem natečaju bo objavljeno na enotnem spletnem portalu GOV.SI. Kandidati bodo o (ne)izbiri pisno obveščeni najkasneje v roku 90 dni od objave javnega natečaja.

Informacije o javnem natečaju dobite na telefonski številki: 070 901 624 ali elektronskem naslovu tina.serko@gov.si (Tina Serko).

Opomba: Uporabljeni izrazi, zapisani v moški slovnični obliki, so uporabljeni kot nevtralni za moške in ženske.

dr. Emilija STOJMENOVA DUH

ministrica